P R E S S I T E A D E

Pärnus, 29.10.2012

Ettevalmistusi troonib edu - Itaalia nädal võib alata

Esimesest kümnenda novembrini leiab Raeküla Vanakooli Keskuse eestvedamisel aset järjekordne kultuurifestival Itaalia nädal, mille raames on plaanis mitmeid huvitavaid nii tasuta kui tasulisi sündmusi kogu Pärnu linnas.

Nädala avamine toimub Raeküla Vanakooli Keskuses eeloleval neljapäeval kell 19. Tutvustatakse nädala sündmusi, kavas on erinevatest etteastetest koosnev kultuuriprogramm ning itaaliapärane suupistelaud, kust ei puudu klaasike veini, mida saame pakkuda tänu suurepärastele toetajatele. Avamisel on kohal ka Itaalia suursaatkonna esindaja hr Andrea Pompermaier ja itaaliakeelne videotervitus Milano lähistelt Bergamost.

Festivali kava on väga mitmekülgne: erinevad näitused, töö- ja õpitoad, moeshow, kontserdid ja teised põnevad sündmused.

Nädala idee sündis kohe vahetult pärast Ameerika nädala lõppu möödunud sügisel ning ettevalmistusi on tehtud ligemale aasta. Kaasatud on üle 40 organisatsiooni ja eraisiku Pärnust. Peame suurepäraseks, et lisaks pärnakatele on ühinenud nädala ettevõtmistega ka tallinlasi ja tartlasi.

Lisainfot nädala kohta leiate Raeküla Vanakooli Keskuse kodulehelt [www.raekylavanakool.ee](http://www.raekylavanakool.ee), linna kultuurilehelt ning Pärnu Postimehest.

Info edastas

Imbi-Ly Tasane

Itaalia nädala projektijuht

Raeküla Vanakooli Keskus

56953004